Pielikums

informatīvajam ziņojumam

“Par Pašvaldību likuma izstrādi”

**Pašvaldību saistošo noteikumu izdošanas pilnvarojums**

|  |  |  |  |  |
| --- | --- | --- | --- | --- |
| **N.p.k.** | **Saistošo noteikumu veids** | **Saistošo noteikumu izdošanas tiesiskais pamatojums** | **Atbildīgā institūcija** | **VARAM viedoklis par vienota tiesiskā regulējuma ieviešanu** |
| 1 | 2 | 3 | 4 | 5 |
|  | **Par koku ciršanu** | Ministru kabineta 2012.gada 2.maija noteikumu Nr.309 “Noteikumi par koku ciršanu ārpus meža” 22.punkts *(pašvaldības dome izdod saistošos noteikumus par koku ciršanu ārpus meža, nosakot koku ciršanas izvērtēšanas kārtību un publiskās apspriešanas procedūras kārtību, kā arī sabiedrībai nozīmīgus gadījumus, kad rīko publisko apspriešanu).*  Meža likuma 8.panta otrā daļa *(vietējā pašvaldība savos saistošajos noteikumos par koku ciršanu ārpus meža pilsētas un ciema teritorijā nosaka zaudējumu atlīdzību par dabas daudzveidības samazināšanu, kā arī šo zaudējumu aprēķināšanas un atlīdzināšanas kārtību. Zaudējumu atlīdzību ieskaita vietējās pašvaldības budžetā).* | **Zemkopības ministrija** | Izvērtējama iespēja ieviest vienotu regulējumu. |
|  | **Par reklāmas materiālu, izkārtņu, sludinājumu un citu informatīvo materiālu izvietošanu publiskās vietās** | Likuma “Par pašvaldībām” 43.panta pirmās daļas 7.punkts *(dome ir tiesīga izdot saistošus noteikumus, paredzot administratīvo atbildību par to pārkāpšanu, ja tas nav paredzēts likumos, par reklāmas materiālu, izkārtņu, sludinājumu un citu informatīvo materiālu izvietošanu publiskās vietās).*  Reklāmas likuma 7.panta trešā daļa *(pašvaldībai, ievērojot šā likuma un citu normatīvo aktu noteikumus reklāmas jomā, ir tiesības izdot saistošos noteikumus par reklāmas izvietošanu publiskās vietās un vietās, kas vērstas pret publisku vietu, paredzot ierobežojumus reklāmas izmēram, veidam, gaismas un skaņas efektiem atbilstoši videi, ēku un būvju arhitektūrai, kā arī nosakot vietas, kurās aizliegta atsevišķu preču, preču grupu vai pakalpojumu reklāmas izplatīšana)*.  Ministru kabineta 2012.gada 30.oktobra noteikumu Nr.732 “Kārtība, kādā saņemama atļauja reklāmas izvietošanai publiskās vietās vai vietās, kas vērstas pret publisku vietu” 28., 40., 41. un 45.punkts*(pašvaldība saistošajos noteikumos nosaka afišu stabu un stendu izmantošanas kārtību; pašvaldības saistošajos noteikumos var noteikt prasības reklāmas vai reklāmas objekta izvietošanai valsts aizsargājama kultūras pieminekļa teritorijā un valsts aizsargājama kultūras pieminekļa aizsardzības zonā; kārtību, kādā veicama reklāmas vai reklāmas objektu izvietošanas uzraudzība un kontrole, pašvaldība ir tiesīga noteikt saistošajos noteikumos)*.  Priekšvēlēšanu aģitācijas likuma 21.panta pirmā daļa *(aģitācijas veicējam ir tiesības veikt priekšvēlēšanu aģitāciju publiskās lietošanas ārtelpās neatkarīgi no īpašuma piederības, novietot tur galdus un uzsliet teltis un pārvietojamas nojumes, kas nepārsniedz pašvaldības noteiktos izmērus)*,  21.panta trešā daļa *(pašvaldības vismaz 120 dienas pirms vēlēšanu dienas var noteikt publiskās lietošanas ārtelpas, kur nedrīkst novietot galdus un uzsliet teltis un pārvietojamas nojumes, un laiku, kad nedrīkst novietot galdus un uzsliet teltis un pārvietojamas nojumes)*,  22.1panta otrā daļa *(pašvaldībai vismaz 150 dienas pirms vēlēšanu dienas, ievērojot šā likuma un citu normatīvo aktu noteikumus, ir tiesības izdot saistošos noteikumus par priekšvēlēšanu aģitācijas materiālu izvietošanu publiskās vietās un vietās, kas vērstas pret publisku vietu, paredzot ierobežojumus priekšvēlēšanu aģitācijas materiālu izmēram, veidam, gaismas un skaņas efektiem atbilstoši videi, ēku un būvju arhitektūrai, kā arī noteikt šā panta pirmajā daļā minētajām vietām papildu vietas, kurās aizliegta priekšvēlēšanu aģitācijas materiālu izvietošana)*. | **Vides aizsardzības un reģionālās attīstības ministrija (VARAM)**  **Ekonomikas ministrija**  **VARAM**  **Korupcijas novēršanas un apkarošanas birojs** | Pilnvarojums pašvaldībām izdot saistošos noteikumus saglabājams. |
|  | **Par sanitārās tīrības uzturēšanu un īpašumam piegulošās publiskā lietošanā esošās teritorijas kopšanu** | Likuma “Par pašvaldībām” 43.panta pirmā daļas 6.punkts *(dome ir tiesīga izdot saistošus noteikumus, paredzot administratīvo atbildību par to pārkāpšanu, ja tas nav paredzēts likumos, par sanitārās tīrības uzturēšanu un īpašumam piegulošās publiskā lietošanā esošās teritorijas (gājēju ietves, izņemot sabiedriskā transporta pieturvietas, grāvji, caurtekas vai zālāji līdz brauktuves malai) kopšanu).* | **VARAM** | Pilnvarojums pašvaldībām izdot saistošos noteikumus saglabājams.  Izvērtējama iespēja ieviest vienotu regulējumu par kapsētu uzturēšanu. |
|  | **Par teritorijas labiekārtošanu, zaļumstādījumu uzturēšanu un aizsardzību** | Likuma “Par pašvaldībām” 43.panta pirmā daļas 9.punkts *(dome ir tiesīga izdot saistošus noteikumus, paredzot administratīvo atbildību par to pārkāpšanu, ja tas nav paredzēts likumos, par republikas pilsētas vai novada teritorijas labiekārtošanu, zaļumstādījumu uzturēšanu un aizsardzību).* | **VARAM** | Pilnvarojums pašvaldībām izdot saistošos noteikumus saglabājams. |
|  | **Par publiskā lietošanā esošo mežu un ūdeņu, īpaši aizsargājamo dabas un kultūras objektu aizsardzību un uzturēšanu** | Likuma “Par pašvaldībām” 43.panta pirmā daļas 2.punkts *(dome ir tiesīga izdot saistošus noteikumus, paredzot administratīvo atbildību par to pārkāpšanu, par publiskā lietošanā esošo mežu un ūdeņu, kā arī par republikas pilsētas vai novada īpaši aizsargājamo dabas un kultūras objektu aizsardzību un uzturēšanu)*.  Meža likuma 38.3 panta pirmā daļa *(parku un mežaparku izveido vietējā pašvaldība pēc vienošanās ar zemes īpašnieku, izdodot saistošos noteikumus par konkrēta parka vai mežaparka izveidošanu, apsaimniekošanu un aizsardzību. Saistošos noteikumus vietējā pašvaldība saskaņo ar zemes īpašnieku, ja mežaparku izveido ārpus pašvaldības zemes, un ar Dabas aizsardzības pārvaldi, ja parku vai mežaparku izveido īpaši aizsargājamā dabas teritorijā).*    Likuma “Par īpaši aizsargājamām dabas teritorijām” 13.panta trešā un piektā daļa *(dabas liegumus, dabas parkus un dabas pieminekļus, kuri ir nozīmīgi dabas vai kultūrvēsturiskā mantojuma saglabāšanai attiecīgajā teritorijā, var izveidot arī pašvaldības, pieņemot saistošos noteikumus par aizsargājamās teritorijas izveidošanu)*,  17.panta trešā daļa *(pašvaldību izveidoto aizsargājamo teritoriju individuālos aizsardzības un izmantošanas noteikumus reglamentē attiecīgā pašvaldība)*. | **VARAM**  **Zemkopības ministrija**  **VARAM** | Izvērtējama iespēja ieviest vienotu regulējumu. |
|  | **Par namu, to teritoriju un būvju uzturēšanu** | Likuma “Par pašvaldībām” 43.panta pirmā daļas 5.punkts *(dome ir tiesīga izdot saistošus noteikumus, paredzot administratīvo atbildību par to pārkāpšanu, par namu un to teritoriju un būvju uzturēšanu)*. | **VARAM** | Pilnvarojums pašvaldībām izdot saistošos noteikumus saglabājams. |
|  | **Par mājdzīvnieku uzturēšanu** | Likuma “Par pašvaldībām” 43.panta pirmās daļas 10.punkts *(dome ir tiesīga izdot saistošus noteikumus, paredzot administratīvo atbildību par to pārkāpšanu, par mājdzīvnieku uzturēšanu).*  Dzīvnieku aizsardzības likuma 8.panta trešā daļa *(saskaņā ar pašvaldības saistošajiem noteikumiem un normatīvajiem aktiem, kas reglamentē dzīvnieku labturības jomu, vietējā pašvaldība organizē klaiņojošu vai bezpalīdzīgā stāvoklī nonākušu dzīvnieku izķeršanu un, ja nepieciešams, nogalināšanu)*,  8.panta ceturtā daļa *(saskaņā ar pašvaldības saistošajiem noteikumiem vietējā pašvaldība var atļaut pilsētā vai lauku apdzīvotā vietā dzīvojamo māju tuvumā turēt sterilizētu bezsaimnieka kaķi, ja tiek nodrošināta tā labturība un apzīmēšana)*.  Ministru kabineta 2006.gada 4.aprīļa noteikumu Nr.266 “Labturības prasības mājas (istabas) dzīvnieku turēšanai, tirdzniecībai un demonstrēšanai publiskās izstādēs, kā arī suņa apmācībai” 13.punkts *(pilsētās un ciemos ārpus norobežotās teritorijas suns bez pavadas var atrasties zaļajā zonā un mežā (izņemot vietējo pašvaldību noteiktās vietas, kur saskaņā ar vietējo pašvaldību saistošajiem noteikumiem tas ir aizliegts) pastaigas laikā īpašnieka vai turētāja uzraudzībā un redzeslokā tādā attālumā, kādā īpašnieks vai turētājs spēj kontrolēt dzīvnieka rīcību).*  Ministru kabineta 2011.gada 21.jūnija noteikumu Nr.491 „Mājas (istabas) dzīvnieku reģistrācijas kārtība” 3.punkts *(šo noteikumu izpildi uzrauga un kontrolē vietējās pašvaldības saskaņā ar to saistošajiem noteikumiem, kā arī Pārtikas un veterinārais dienests veterinārās uzraudzības objektos)*,  11.punkts *(vietējā pašvaldība saskaņā ar tās saistošajiem noteikumiem var reģistrēt datubāzē mājas (istabas) dzīvniekus, kam implantēta mikroshēma).*  Ministru kabineta 2012.gada 2.oktobra noteikumu Nr.678 “Klaiņojošu suņu un kaķu izķeršanas prasības” 16.punkts *(dzīvnieka īpašnieks saskaņā ar vietējās pašvaldības saistošajiem noteikumiem vai līgumu un dzīvnieku patversmes cenrādi sedz izmaksas, kas saistītas ar dzīvnieka noķeršanu, izmitināšanu un aprūpi).* | **VARAM**  **Zemkopības ministrija** | Izvērtējama iespēja ieviest vienotu regulējumu. |
|  | **Par pašvaldības inženierkomunikāciju un transporta infrastruktūras aizsardzību** | Likuma “Par pašvaldībām” 43.panta pirmās daļas 11.punkts *(dome ir tiesīga izdot saistošus noteikumus, paredzot administratīvo atbildību par to pārkāpšanu, par republikas pilsētas vai novada pašvaldības inženierkomunikāciju un transporta infrastruktūras aizsardzību)*.  Likuma “Par autoceļiem” 1.panta otrā daļa *(pilsētu ielas ir attiecīgo pašvaldību iestāžu pārziņā, un to uzturēšanas un lietošanas kārtību nosaka šīs iestādes)*,  12.panta astotā daļa *(pašvaldību ceļu un ielu pārvaldīšanas, uzturēšanas, projektēšanas, renovācijas, rekonstrukcijas un būvniecības finansēšanai pašvaldības izveido pašvaldību ceļu fondus - pašvaldību ceļu fondu pārvaldīšanas kārtību nosaka pašvaldības, ievērojot Ministru kabineta noteikto mērķdotācijas izlietošanas kārtību)*. | **VARAM**  **Satiksmes ministrija** | Izvērtējama iespēja ieviest vienotu regulējumu. |
|  | **Par maksas par autoceļu lietošanu noteikšanu** | Likuma “Par autoceļiem” 6.panta 4.1daļa *(pašvaldība ar saistošajiem noteikumiem var paredzēt, ka par transportlīdzekļa novietošanu uz pašvaldības autoceļa vai ielas stāvēšanai drīkst iekasēt maksu).* | **Satiksmes ministrija** | Pilnvarojums pašvaldībām izdot saistošos noteikumus saglabājams. |
|  | **Par ceļu satiksmes organizēšanu** | Ministru kabineta 2015.gada 2.jūnija noteikumu Nr.279 “Ceļu satiksmes noteikumi” 98.punkts *(pašvaldības ar attiecīgu lēmumu ir tiesīgas noteikt laikposmu, kad pa ietvēm, gājēju ceļiem, velosipēdu ceļiem, gājēju un velosipēdu ceļiem, kopīgiem gājēju un velosipēdu ceļiem, kā arī velojoslām atļauts braukt un stāvēt (tai skaitā stāvēšanas ilgumu) transportlīdzekļiem, kas apkalpo tirdzniecības vai citus uzņēmumus, veic ar īpašumu apsaimniekošanu saistītus darbus (piemēram, pieved preces, būvmateriālus) objektos, kas atrodas tieši pie šiem ceļiem, ja nav citu piebraukšanas iespēju, netiek traucēta gājēju un velosipēdu vadītāju pārvietošanās un attiecīgo transportlīdzekļu pilna masa nepārsniedz 5 t.)*,  198.punkts *(speciāli pasažieru pārvadāšanai vai reklāmas nolūkiem izgatavotiem velosipēdiem, kuru platums pārsniedz 1 m un kuri paredzēti komercpakalpojumu sniegšanai, izmantošanas nosacījumus un kustības maršrutu, izvērtējot tā sabiedriskās nepieciešamības un drošības kritērijus, nosaka pašvaldības dome)*,  212.punkts *(laikposmus un ceļus, pa kuriem laikā no plkst. 7.00 līdz 10.00 un no plkst. 16.00 līdz 20.00 aizliegti mācību braucieni, savā administra­tīvajā teritorijā nosaka pašvaldības dome)*,  267.punkts *(pašvaldības ar attiecīgu lēmumu ir tiesīgas noteikt laikposmu, kad transportlīdzekļos drīkst iekraut vai izkraut kravu 326., 327., 328. un 329. zīmes darbības zonā)*,  279.punkts *(pašvaldības ar attiecīgu lēmumu ir tiesīgas noteikt laikposmu, kad transportlīdzekļos drīkst iekraut vai izkraut kravu ar 523. zīmi apzīmētajā teritorijā).* | **Satiksmes ministrija** | Pilnvarojums pašvaldībām izdot saistošos noteikumus saglabājams. |
|  | **Par tirdzniecību publiskās vietās** | Likuma “Par pašvaldībām” 43.panta pirmās daļas 3.punkts *(dome ir tiesīga izdot saistošus noteikumus, paredzot administratīvo atbildību par to pārkāpšanu, par tirdzniecību publiskajās vietās, kā arī par alkoholisko dzērienu mazumtirdzniecības laika un vietas ierobežojumiem)*.  Ministru kabineta 2010.gada 12.maija noteikumu Nr.440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību” 8.punkts *(pašvaldības dome ielu tirdzniecības jomā ir tiesīga noteikt:*   * *kārtību, kādā tirdzniecības dalībnieks vai tirdzniecības organizators saskaņo ar pašvaldību tirdzniecības vietas iekārtošanu;* * *tirdzniecības dalībnieka un tirdzniecības organizatora pienākumus kārtības nodrošināšanai;* * *tirdzniecības vietās realizējamo preču grupas;* * *kārtību, kādā ar pašvaldību saskaņojama sabiedriskās ēdināšanas pakalpojumu sniegšana;* * *nosacījumus pašvaldības izsniegtās ielu tirdzniecības vai tirdzniecības organizatora atļaujas darbības apturēšanai uz laiku;* * *gadījumus un nosacījumus, kad tirdzniecības organizators ir tiesīgs noteikt tirdzniecības dalībniekam maksu par ielu tirdzniecības organizēšanas nodrošināšanu un tās pieļaujamo apmēru, ja ielu tirdzniecība tiek organizēta pašvaldības īpašumā vai tiesiskajā valdījumā esošajā nekustamajā īpašumā, paredzot, ka tirdzniecības dalībniekam par preču pārdošanu attiecīgajā tirdzniecības vietā vienlaicīgi nevar tikt piemērota pašvaldības nodeva par tirdzniecību publiskās vietās un maksa par ielu tirdzniecības organizēšanas nodrošināšanu;* * *Brīvas pakalpojumu sniegšanas likumā minētā noklusējuma piemērošanu pašvaldības atļaujas izsniegšanai ielu tirdzniecībai vai ielu tirdzniecības organizēšanai)*,   8.1punkts *(pašvaldības dome nosaka kārtību, kādā tiek piešķirts tirgus statuss un tirgus pārvaldītājs saskaņo ar vietējo pašvaldību tirgus noteikumus)*,  9.punkts *(pašvaldības dome minētās prasības un kārtību nosaka, izdodot pašvaldības saistošos noteikumus)*,  15.8. un 19.7.apakšpunkts *(saistošajos noteikumos var noteikt papildus iesniedzamo citu informāciju vai saskaņojumus, lai saņemtu pašvaldības atļauju ielu tirdzniecībai vai atļauju ielu tirdzniecības organizēšanai)*,  26.9.apakšpunkts *(saistošajos noteikumos var noteikt ielu tirdzniecības atļaujā vai atļaujā ielu tirdzniecības organizēšanai papildus norādāmo informāciju)*. | **VARAM**  **Ekonomikas ministrija** | Izvērtējama iespēja ieviest vienotu regulējumu attiecībā uz nosacījumiem atļaujas apturēšanai, pušu tiesībām un pienākumiem, vienlaikus pašvaldībai atstājot pilnvarojumu noteikt procesuālo kārtību un specifiskus nosacījumus. |
|  | **Par alkoholisko dzērienu ražošanu un mazumtirdzniecību** | Likuma “Par pašvaldībām” 43.panta pirmās daļas 3.punkts *(dome ir tiesīga izdot saistošus noteikumus, paredzot administratīvo atbildību par to pārkāpšanu, par tirdzniecību publiskajās vietās, kā arī par alkoholisko dzērienu mazumtirdzniecības laika un vietas ierobežojumiem).*  Alkoholisko dzērienu aprites likuma 8.panta pirmā daļa*(ievērojot šā likuma un citu normatīvo aktu prasības, vietējās pašvaldības nosaka alkoholisko dzērienu mazumtirdzniecības īpašu kārtību izbraukuma tirdzniecībā sabiedrisko pasākumu norises vietās)*,  8.panta otrā daļa *(ievērojot šā likuma un citu normatīvo aktu prasības, vietējā pašvaldība izdod saistošos noteikumus, kuros nosaka kārtību, kādā mazā alkoholisko dzērienu darītava ir tiesīga saņemt šā likuma 3.panta 1.3 daļā minēto atļauju (atļauju vīna, raudzēto dzērienu, starpproduktu vai pārējo alkoholisko dzērienu ražošanai attiecīgās pašvaldības teritorijā)*,  8.panta trešā daļa *(ja vietējā pašvaldība atļauj alkoholisko dzērienu mazumtirdzniecību novietnēs, tā, ievērojot šā likuma un citu normatīvo aktu prasības, izdod saistošos noteikumus par: - laika periodu kalendārajā gadā, uz kādu atļauta alkoholisko dzērienu mazumtirdzniecība novietnēs; - kārtību, kādā saskaņojama alkoholisko dzērienu mazumtirdzniecības novietnes vieta(*,  8.panta ceturtā daļa *(vietējai pašvaldībai savos saistošajos noteikumos ir tiesības paredzēt maksimāli pieļaujamo absolūtā spirta daudzumu alkoholiskajos dzērienos, kuru mazumtirdzniecība atļauta novietnēs)*. | **VARAM**  **Finanšu ministrija** | Izvērtējama iespēja ieviest vienotu regulējumu. |
|  | **Par pašvaldības zemes nomu** | Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 31.punkts *(pašvaldībai savos saistošajos noteikumos ir tiesības noteikt lielāku nomas maksu par pašvaldības neapbūvētajiem zemesgabaliem, nekā minēts šo noteikumu 30.1., 30.2. un 30.3. apakšpunktā)*,  51.punkts *(pašvaldībai savos saistošajos noteikumos ir tiesības noteikt, kādi nosacījumi jāievēro papildus šo noteikumu 49. un 50. punktā minētajiem attiecībā uz pašvaldības neapbūvētajiem zemesgabaliem).* | **Finanšu ministrija** | Pilnvarojums pašvaldībām izdot saistošos noteikumus saglabājams. |
|  | **Par sabiedrisko kārtību publiskās vietās** | Likuma “Par pašvaldībām” 43.panta pirmā daļas 4.punkts *(dome ir tiesīga izdot saistošus noteikumus, paredzot administratīvo atbildību par to pārkāpšanu, par sabiedrisko kārtību).*  Pirotehnisko izstrādājumu aprites likuma 17.panta piektā daļa *(attiecīgā pašvaldība, izdodot saistošos noteikumus, ir tiesīga ierobežot uguņošanas ierīču un skatuves pirotehnisko izstrādājumu izmantošanas vietu un laiku)*.  Ministru kabineta 2017.gada 28.novembra noteikumu Nr.692 “Peldvietas izveidošanas, uzturēšanas un ūdens kvalitātes pārvaldības kārtība” 16.7.apakšpunkts *(peldvietas apsaimniekotājs peldsezonas laikā peldvietā labi saskatāmā vietā un drošā veidā izvieto informatīvo stendu, kurā norāda sabiedriskās kārtības ievērošanas prasības peldvietā saskaņā ar attiecīgās pašvaldības izstrādātajiem saistošajiem noteikumiem)*. | **VARAM**  **Iekšlietu ministrija**  **Veselības ministrija** | Izvērtējama iespēja ieviest vienotu regulējumu. |
|  | **Par dalību kapitālsabiedrībās** | Valsts pārvaldes iekārtas likuma 88.panta ceturtā daļa *(pašvaldības dome pēc šā panta otrajā daļā minētā izvērtējuma veikšanas izdod saistošos noteikumus, kuros nosaka tirgus nepilnību vai tādus pašvaldības īpašumus, vai preces un pakalpojumus, kas ir stratēģiski svarīgi pašvaldības administratīvās teritorijas attīstībai)*. | **Pārresoru koordinācijas centrs** | Pilnvarojums pašvaldībām izdot saistošos noteikumus saglabājams. |
|  | **Par pasažieru pārvadājumu licencēšanu** | Autopārvadājumu likuma 30.panta 5.1daļa *(kārtību, kādā izsniedzamas, anulējamas vai uz laiku apturamas speciālās atļaujas (licences) un licences kartītes attiecībā uz autotransporta līdzekļiem pasažieru pārvadājumiem ar autobusiem republikas pilsētas administratīvās teritorijas robežās, nosaka attiecīgās republikas pilsētas dome)*. | **Satiksmes ministrija** | Izvērtējama iespēja ieviest vienotu regulējumu. |
|  | **Par nekustamā īpašuma nodokļa likmēm un atvieglojumiem** | Likuma “Par nekustamā īpašuma nodokli” 1.panta otrās daļas 3.3punkts *(ar nekustamā īpašuma nodokli neapliek autoceļus, ielas un ceļus, ja pašvaldība savos saistošajos noteikumos nav noteikusi, ka šie objekti ir ar nodokli apliekami)*,  1.panta otrās daļas 9.1punkts *(ar nekustamā īpašuma nodokli neapliek dzīvojamo māju palīgēkas, ja palīgēkas platība pārsniedz 25 m2 un pašvaldība to neaplikšanu ar nodokli ir noteikusi ar saviem saistošajiem noteikumiem, izņemot garāžas)*,  1.panta 2.1daļa *(ar nekustamā īpašuma nodokli apliek inženierbūves – laukumus, kas tiek izmantoti kā transportlīdzekļu maksas stāvlaukumi, ja pašvaldība to ir noteikusi savos saistošajos noteikumos)*,  2.panta 8.1daļa *(nekustamā īpašuma nodokli par daudzdzīvokļu dzīvojamo māju (tās daļu), kas ierakstīta zemesgrāmatā uz pašvaldības vārda, un pašvaldībai piederošo vai piekritīgo zemi, uz kuras šī māja atrodas, maksā pašvaldības daudzdzīvokļu dzīvojamās mājas (tās daļu) īrnieki un nomnieki, kuriem īres un nomas līgumi slēgti ar pašvaldību, vai personas, kuras īpašuma tiesības uz dzīvojamo māju (tās daļu) ieguvušas līdz dzīvojamās mājas privatizācijai, vai dzīvokļu īpašumu tiesiskie valdītāji (līdz nekustamā īpašuma reģistrēšanai zemesgrāmatā), vai šā panta septītajā daļā noteiktie nodokļa maksātāji, ja pašvaldība savos saistošajos noteikumos ir noteikusi šādu maksāšanas kārtību)*,  3.panta pirmā daļa *(nekustamā īpašuma nodokļa likmi vai likmes no 0,2 līdz 3 procentiem no nekustamā īpašuma kadastrālās vērtības nosaka pašvaldība savos saistošajos noteikumos)*,  3.panta 1.4daļa *(vidi degradējošu, sagruvušu vai cilvēku drošību apdraudošu būvi apliek ar nekustamā īpašuma nodokļa likmi 3 procentu apmērā, ja to ir noteikusi pašvaldība savos saistošajos noteikumos)*,  3.panta 1.6daļa *(būvi, kuras būvniecībā pārsniegts normatīvajos aktos noteiktais kopējais būvdarbu veikšanas ilgums, ar nākamo mēnesi pēc būvniecības termiņa izbeigšanās līdz mēnesim, kad parakstīts akts par būves pieņemšanu ekspluatācijā, apliek ar nekustamā īpašuma nodokļa likmi 3 procentu apmērā, ja to ir noteikusi pašvaldība savos saistošajos noteikumos)*,  5.panta trešā daļa *(pašvaldības var izdot saistošus noteikumus, kuros paredzēti atvieglojumi atsevišķām nekustamā īpašuma nodokļa maksātāju kategorijām)*,  9.panta otrā daļa *(pašvaldība, pieņemot saistošos noteikumus, ir tiesīga noteikt nodokļa maksāšanas paziņojumu piespiedu izpildes termiņu, kas nepārsniedz septiņus gadus no nodokļa samaksas termiņa iestāšanās brīža).* | **Finanšu ministrija** | Pilnvarojums pašvaldībām izdot saistošos noteikumus saglabājams. |
|  | **Par pašvaldības nodevām** | Likuma “Par nodokļiem un nodevām” 10.panta trešā daļa *(vietējo pašvaldību saistošajos noteikumos par pašvaldības nodevu uzlikšanu jāparedz to maksāšanas kārtība, ar nodevām apliekamie objekti, likmes, atbrīvojumi un atvieglojumi, kā arī citas prasības, kuras paredz citi likumi un Ministru kabineta noteikumi)*,  12.panta pirmā daļa *(vietējās pašvaldības domei ir tiesības Ministru kabineta noteikumos noteiktajā kārtībā savā administratīvajā teritorijā uzlikt pašvaldības nodevas par:*   * *pašvaldības domes izstrādāto oficiālo dokumentu un apliecinātu to kopiju saņemšanu;* * *izklaidējoša rakstura pasākumu sarīkošanu publiskās vietās;* * *atpūtnieku un tūristu uzņemšanu;* * *tirdzniecību publiskās vietās;* * *visu veidu dzīvnieku turēšanu;* * *transportlīdzekļu iebraukšanu īpaša režīma zonās;* * *reklāmas, afišu un sludinājumu izvietošanu publiskās vietās;* * *laivu, motorlaivu un jahtu turēšanu;* * *pašvaldību simbolikas izmantošanu;* * *būvatļaujas izdošanu vai būvniecības ieceres akceptu, izdarot atzīmi paskaidrojuma rakstā vai apliecinājuma kartē;* * *pašvaldības infrastruktūras uzturēšanu un attīstību).*   Ministru kabineta 2005.gada 28.jūnija noteikumu Nr.480 “Noteikumi par kārtību, kādā pašvaldības var uzlikt pašvaldību nodevas” 3.punkts *(nodevas uzliek saskaņā ar domes izdotajiem saistošajiem noteikumiem tikai likuma “Par nodokļiem un nodevām” 12.panta pirmajā daļā norādītajiem nodevu objektiem”)*,  16.3.1.apakšpunkts *(pašvaldības dome saistošajos noteikumos, ievērojot minēto fizisko personu tiesības un tiesiskās intereses, var ierobežot fizisko personu skaitu, kas atbrīvojamas no nodevas samaksas par transportlīdzekļu iebraukšanu īpaša režīma zonās)*,  16.1punkts *(pašvaldības domei ir tiesības saistošajos noteikumos par pašvaldības nodevas uzlikšanu papildus šo noteikumu 16.punktā minētajām personām noteikt personas, kas ir atbrīvojamas no nodevas samaksas)*. | **Finanšu ministrija** | Pilnvarojums pašvaldībām izdot saistošos noteikumus saglabājams. |
|  | **Par pašvaldības nolikumu** | Likuma “Par pašvaldībām” 24.panta pirmā daļa *(pašvaldības nolikums ir saistošie noteikumi, kas nosaka pašvaldības pārvaldes organizāciju, lēmumu pieņemšanas kārtību, iedzīvotāju tiesības un pienākumus vietējā pārvaldē, kā arī citus pašvaldības darba organizācijas jautājumus)*. | **VARAM** | Pilnvarojums pašvaldībām izdot saistošos noteikumus saglabājams. |
|  | **Par kultūras pieminekļu aizsardzību** | Likuma “Par kultūras pieminekļu aizsardzību” 24.panta otrā daļa *(pašvaldībām to saistošajos noteikumos noteiktajā kārtībā ir tiesības no pašvaldības budžeta piešķirt līdzekļus tādu valsts nozīmes kultūras pieminekļu konservācijai un restaurācijai, kuri ir pieejami sabiedrības apskatei)*. | **Kultūras ministrija** | Izvērtējama iespēja ieviest vienotu regulējumu. |
|  | **Par pirmsskolas izglītības nodrošināšanu** | Vispārējās izglītības likuma 26.panta pirmā daļa *(pašvaldību vispārējās pirmsskolas izglītības iestādēs izglītojamos uzņem izglītības iestādes dibinātāja noteiktajā kārtībā, ievērojot Izglītības likuma un citu likumu noteikumus)*.  Izglītības likuma 17.panta 2.4daļa *(pašvaldība saistošajos noteikumos nosaka kārtību, kādā tā nodrošina pirmsskolas izglītības izmaksu segšanu privātajām izglītības iestādēm , kā arī nosacījumus lielāka atbalsta apjoma noteikšanai atbilstoši pašvaldības budžeta iespējām)*. | **Izglītības un zinātnes ministrija** | Pilnvarojums pašvaldībām izdot saistošos noteikumus saglabājams, vienlaikus izvērtējot nepieciešamību paredzēt vienotus nosacījumus bērnu uzņemšanai un atskaitīšanai. |
|  | **Par pašvaldības aģentūru darbību** | Publisko aģentūru likuma 16.panta otrā daļa *(pašvaldības aģentūras darbību regulē pašvaldības domes apstiprināts nolikums)*,  17.panta ceturtā daļa *(pašvaldības aģentūras sniegtos pakalpojumus nosaka un to cenrādi apstiprina ar pašvaldības saistošajiem noteikumiem)*. | **VARAM** | Pilnvarojums pašvaldībām izdot saistošos noteikumus saglabājams. |
|  | **Par licencēto makšķerēšanu** | Zvejniecības likuma 10.panta piektā daļa *(pašvaldība izdod saistošos noteikumus par licencēto makšķerēšanu, licencēto vēžošanu vai licencētajām zemūdens medībām tās administratīvajā teritorijā esošajos ūdeņos, ja saskaņā ar normatīvajiem aktiem par licencēto makšķerēšanu, licencēto vēžošanu un licencētajām zemūdens medībām šajos ūdeņos paredzēta makšķerēšanas, vēžošanas vai zemūdens medību tiesību izmantošana ar īpašām atļaujām (licencēm))*. | **Zemkopības ministrija** | Izvērtējama iespēja ieviest vienotu regulējumu. |
|  | **Par pašvaldības simboliku** | Likuma “Par pašvaldībām” 21.panta pirmās daļas 7.punkts *(dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var noteikt pilsētas, novada vai pagasta simboliku, saskaņojot to ar Latvijas valsts heraldikas komisiju).* | **VARAM** | Pilnvarojums pašvaldībām izdot saistošos noteikumus saglabājams. |
|  | **Par pašvaldības sociālajām garantijām** | Sociālo pakalpojumu un sociālās palīdzības likuma 3.panta trešā daļa *(kārtību, kādā saņemami pašvaldību sniegtie sociālie pakalpojumi, nosaka pašvaldību saistošajos noteikumos)*,  33.panta otrā daļa *(pašvaldība saistošajos noteikumos var noteikt labvēlīgākus nosacījumus ģimenes (personas) atzīšanai par trūcīgu)*,  35.panta otrā daļa *(pašvaldība, neizvērtējot ģimenes (personas) ienākumus, var piešķirt ģimenei (personai) pabalstu krīzes situācijā)*,  35.panta ceturtā daļa *(pabalstu ģimenes (personas) pamatvajadzību apmierināšanai veidu, apmēru, izmaksas kārtību un personas, kuras ir tiesīgas saņemt šos pabalstus, reglamentē pašvaldības saistošajos noteikumos)*,  35.panta piektā daļa *(dzīvokļa pabalsta apmēru, izmaksas kārtību un personas, kuras ir tiesīgas saņemt šo pabalstu, reglamentē pašvaldības saistošajos noteikumos)*.  Ministru kabineta 2012.gada 18.decembra noteikumu Nr.913 “Noteikumi par garantēto minimālo ienākumu līmeni” 3.punkts *(pašvaldības dome ir tiesīga noteikt citu garantēto minimālo ienākumu līmeni dažādām iedzīvotāju grupām (piemēram, bērniem, vecuma un invaliditātes pensiju saņēmējiem), kas nav zemāks par šo noteikumu 2.punktā minēto ienākumu līmeni un nepārsniedz normatīvajos aktos par ģimenes vai atsevišķi dzīvojošas personas atzīšanu par trūcīgu noteikto ienākumu līmeni)*.  Ministru kabineta 2009.gada 17.jūnija noteikumu Nr.550 “Kārtība, kādā aprēķināms, piešķirams, izmaksājams pabalsts garantētā minimālā ienākumu līmeņa nodrošināšanai un slēdzama vienošanās par līdzdarbību” 6.punkts *(pašvaldība saistošajos noteikumos var noteikt piemaksu garantētā minimālā ienākumu līmeņa apmērā vai lielākā apmērā pabalsta saņēmējam, kuram visi apgādājamie ir nepilngadīgi)*,  13.punkts *(pabalstu izmaksā par kārtējo mēnesi pašvaldības saistošajos noteikumos noteiktajā termiņā)*,  15.punkts *(pabalsta izmaksu naudā daļēji vai pilnībā var aizstāt ar pabalstu natūrā (ar uzskaiti naudā), samaksājot bērnu ēdināšanas izdevumus skolā vai bērnu audzināšanas iestādē, kā arī pieaugušo ēdināšanas un citus izdevumus saskaņā ar pašvaldības saistošajiem noteikumiem)*.  Ministru kabineta 2005.gada 15.novembra noteikumu Nr.857 ”Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” 27.punkts *(pašvaldība, kuras bāriņtiesa pieņēmusi lēmumu par bērna ārpusģimenes aprūpi, pēc ārpusģimenes aprūpes izbeigšanās audžuģimenē vai pie aizbildņa pilngadību sasniegušajam bērnam izmaksā naudas līdzekļus patstāvīgas dzīves uzsākšanai, kuru apmērs nav mazāks par divu sociālā nodrošinājuma pabalstu apmēru)*,  30.punkts *(pašvaldība, kuras bāriņtiesa pieņēmusi lēmumu par bērna ārpusģimenes aprūpi, pēc ārpusģimenes aprūpes beigšanās pilngadību sasniegušajam bērnam piešķir vienreizēju pabalstu sadzīves priekšmetu un mīkstā inventāra iegādei)*,  31.punkts *(ja pilngadību sasniegušais bērns mācās vispārējās vai profesionālās izglītības iestādē, kas ir tiesīga izsniegt valsts atzītus vispārējās izglītības vai valsts atzītus profesionālo izglītību un profesionālo kvalifikāciju apliecinošus dokumentus, un saskaņā ar izglītības jomu regulējošajos normatīvajos aktos noteikto kārtību sekmīgi apgūst izglītības programmu, pašvaldība, kuras bāriņtiesa pieņēmusi lēmumu par bērna ārpusģimenes aprūpi, viņam izmaksā pabalstu ikmēneša izdevumiem, kas nav mazāks par valsts sociālā nodrošinājuma pabalsta apmēru)*,  31.1punkts *(ja pilngadību sasniegušais bērns studē augstskolā vai koledžā, kas ir tiesīga izsniegt valsts atzītus diplomus, un saskaņā ar studiju procesu regulējošajos normatīvajos aktos noteikto kārtību sekmīgi apgūst studiju programmu, pašvaldība, kuras bāriņtiesa pieņēmusi lēmumu par bērna ārpusģimenes aprūpi, viņam izmaksā pabalstu ikmēneša izdevumiem, kas nav mazāks par valsts sociālā nodrošinājuma pabalsta apmēru)*.  Ministru kabineta 2018.gada 26.jūnija noteikumu Nr.354 “Audžuģimenes noteikumi” 78.punkts *(pašvaldība nosaka pabalsta apmēru bērna uzturam, pabalsta apmēru apģērba un mīkstā inventāra iegādei, kā arī tā izmaksas kārtību atbilstoši bērna vajadzībām)*.  Likuma “Par palīdzību dzīvokļa jautājumu risināšanā” 14.panta sestā daļa *(par maznodrošinātu atzīstama persona, kuras ienākumi un materiālais stāvoklis nepārsniedz attiecīgās pašvaldības domes noteikto līmeni, kas savukārt nedrīkst būt zemāks par trūcīgas personas ienākumu un materiālā stāvokļa līmeni, kādu, pamatojoties uz Sociālo pakalpojumu un sociālās palīdzības likumu, noteicis Ministru kabinets)*.  Ministru kabineta 2003.gada 27.maija noteikumu Nr.275 ”Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta” 6.punkts *(pašvaldība atbilstoši finansiālajām iespējām var noteikt klientam citu (labvēlīgāku) samaksas kārtību par pakalpojumu)*. | **Labklājības ministrija** | Pilnvarojums pašvaldībām izdot saistošos noteikumus saglabājams, izvērtējot nepieciešamību paredzēt vienotus nosacījumus šo pakalpojumu sniegšanā, lai mazinātu atšķirības starp pašvaldībām cilvēka pamatvajadzību nodrošināšanai. |
|  | **Par palīdzību dzīvokļa jautājumu risināšanā** | Likuma “Par palīdzību dzīvokļa jautājumu risināšanā” 6.panta otrā daļa *(dokumentus, kas nepieciešami, lai apliecinātu personas tiesības saņemt palīdzību dzīvokļa jautājumu risināšanā, pašvaldība nosaka saistošajos noteikumos)*,  7.panta sestā daļa *(pašvaldības dome savos saistošajos noteikumos var paredzēt arī citus gadījumus, kad pašvaldībai ir tiesības atteikt personai šā likuma 3.panta 1.punktā minēto palīdzību, ja pirms palīdzības lūgšanas persona ar savu rīcību apzināti pasliktinājusi savus dzīvokļa apstākļus)*,  14.panta astotā daļa *(nosacījumus šā panta septītajā daļā minēto personu nodrošināšanai ar dzīvojamo telpu, kā arī kārtību, kādā tās tiek atzītas par tiesīgām saņemt šo palīdzību, nosaka attiecīgā pašvaldības dome saistošajos noteikumos)*,  15.pants *(pašvaldības dome savos saistošajos noteikumos var noteikt arī citas personu kategorijas, kuras nav minētas šā likuma 13. un 14.pantā un kurām sniedzama palīdzība, izīrējot dzīvojamo telpu)*,  17.panta pirmā daļa *(reģistrācijas grupu ietvaros dzīvojamo telpu piedāvā īrēt pašvaldības domes saistošajos noteikumos noteiktajā secībā)*,  17.panta otrā daļa *(piedāvājot īrēt dzīvojamo telpu, personai, kura reģistrēta palīdzības reģistrā vai kurai neatliekami sniedzama pašvaldības palīdzība, izvēlei tiek piedāvāts to neizīrēto dzīvojamo telpu saraksts, kuras izīrējamas attiecīgo personu kategorijai atbilstoši palīdzības veidam saskaņā ar pašvaldības domes saistošo noteikumu nosacījumiem),*  21.1panta otrā daļa *(pašvaldība, izvērtējot pašvaldības attīstības programmā ietvertās nozares (rīcības virzieni, jomas u.c.) un ar valsts vai pašvaldības funkciju nodrošināšanu saistītos pārvaldes uzdevumus, ar saistošajiem noteikumiem nosaka, kurās darbības nozarēs vai kādu pārvaldes uzdevumu veikšanai nepieciešami speciālisti)*,  24.panta pirmā daļa *(pašvaldība var sniegt palīdzību pašvaldībai piederošās vai tās nomātās dzīvojamās telpas apmaiņā pret citu īrējamu pašvaldībai piederošu vai tās nomātu dzīvojamo telpu domes saistošajos noteikumos paredzētajā kārtībā)*,  25.panta pirmā daļa *(pašvaldībai ir tiesības domes saistošajos noteikumos noteiktajā kārtībā un apmērā maksāt dzīvokļa pabalstu personām, kas denacionalizētā vai likumīgajam īpašniekam atdotā mājā lieto dzīvojamo telpu, kuru tās ir lietojušas līdz īpašuma tiesību atjaunošanai; pašvaldības dome saistošajos noteikumos var noteikt arī citas personu kategorijas, kurām ir tiesības saņemt dzīvokļa pabalstu)*,  25.2panta pirmā daļa *(pašvaldība domes saistošajos noteikumos paredzētajā kārtībā maksā dzīvokļa pabalstu bez vecāku gādības palikušam bērnam no dienas, kad bērns sasniedzis pilngadību, līdz 24 gadu vecuma sasniegšanai)*,  25.2panta piektā daļa *(pašvaldība domes saistošajos noteikumos paredz kārtību, kādā aprēķināms un izmaksājams dzīvokļa pabalsts bez vecāku gādības palikušam bērnam)*,  26.panta otrā daļa *(kārtību, kādā pašvaldība piešķir vienreizēju pabalstu personas īrētās vai īpašumā esošās dzīvojamās telpas vai dzīvojamās mājas remontam, kā arī šā pabalsta apmēru pašvaldības dome nosaka saistošajos noteikumos)*,  26.1panta pirmā daļa *(pašvaldībai ir tiesības domes saistošajos noteikumos paredzētajā kārtībā un apmērā piešķirt vienreizēju dzīvojamās telpas atbrīvošanas pabalstu noteiktām personām)*,  27.panta otrā daļa *(kārtību, kādā tiek sniegta šā panta pirmajā daļā minētā palīdzība (pašvaldības palīdzība, remontējot dzīvojamās telpas), kā arī šīs palīdzības apmērus nosaka pašvaldības domes saistošie noteikumi)*,  27.1panta trešā daļa *(dzīvojamās telpas iegādes vai būvniecības gadījumā pašvaldības var sniegt palīdzību to saistošajos noteikumos paredzētajā kārtībā un apmērā, pilnībā vai daļēji sedzot kredītprocentu maksājumus)*,  27.2 panta piektā daļa *(kārtību, kādā tiek sniegta šā panta otrajā daļā (palīdzība dzīvojamās mājas vai dzīvokļu īpašniekiem) minētā palīdzība, un palīdzības apmēru nosaka pašvaldība savos saistošajos noteikumos).* | **Ekonomikas ministrija** | Pilnvarojums pašvaldībām izdot saistošos noteikumus saglabājams. |
|  | **Par līdzfinansējumu profesionālās ievirzes izglītības iestādēm** | Izglītības likuma 12.panta 2.1daļa *(pašvaldība saistošajos noteikumos var paredzēt daļēju maksu kā līdzfinansējumu par izglītības ieguvi pašvaldības dibinātajās profesionālās ievirzes izglītības iestādēs)*. | **Izglītības un zinātnes ministrija** | Pilnvarojums pašvaldībām izdot saistošos noteikumus saglabājams. |
|  | **Par interešu un pieaugušo neformālās izglītības programmu licencēšanu** | Izglītības likuma 17.panta trešās daļas 16.punkts *(republikas pilsētas un novada pašvaldība nodrošina bērnu un jauniešu interešu izglītību, izsniedz licences interešu izglītības programmu īstenošanai)*. | **Izglītības un zinātnes ministrija** | Nepieciešams ieviest vienotu regulējumu. |
|  | **Par ģeotelpiskās informācijas uzkrāšanu** | Ģeotelpiskās informācijas likuma 13.panta sestā daļa *(pašvaldības dome nosaka augstas detalizācijas topogrāfiskās informācijas iesniegšanas un pieņemšanas kārtību)*,  26.panta trešā daļa *(maksa par augstas detalizācijas topogrāfiskās informācijas pārbaudi, reģistrāciju datubāzē, sagatavošanu un izsniegšanu no vietējās pašvaldības datubāzes veicama vietējās pašvaldības saistošajos noteikumos paredzētajā kārtībā)*,  26.panta 7.1daļa *(vietējā pašvaldība savos saistošajos noteikumos nosaka maksu par tās turējumā esošās ģeotelpiskās informācijas izmantošanu, ģeotelpiskās informācijas pakalpojumiem un maksas piemērošanas kārtību)*. | **Aizsardzības ministrija,**  **Tieslietu ministrija** | Pilnvarojums pašvaldībām izdot saistošos noteikumus saglabājams. |
|  | **Par būvniecību** | Likuma “Par pašvaldībām” 43.panta pirmā daļas 1.punkts *(dome ir tiesīga izdot saistošus noteikumus, paredzot administratīvo atbildību par to pārkāpšanu, ja tas nav paredzēts likumos, par republikas pilsētas vai novada teritorijas apbūvi)*.  Būvniecības likuma 14.panta piektā daļa (*pašvaldība saistošajos noteikumos var paredzēt papildu gadījumus, kad rīkojama būvniecības ieceres publiska apspriešana).* | **VARAM**  **Ekonomikas ministrija** | Pilnvarojums pašvaldībām izdot saistošos noteikumus saglabājams. |
|  | **Par dzīvojamo māju (dzīvokļu) pārveidošanu par nedzīvojamām mājām (nedzīvojamām telpām)** | Likuma “Par pašvaldībām” 43.panta pirmās daļas 12.punkts *(dome ir tiesīga izdot saistošus noteikumus, paredzot administratīvo atbildību par to pārkāpšanu, ja tas nav paredzēts likumos,* *par dzīvojamo māju (dzīvokļu) pārveidošanu par nedzīvojamām mājām (nedzīvojamām telpām) atbilstoši pašvaldības teritoriālās attīstības plānam)*. | **Ekonomikas ministrija** | Izvērtējama iespēja svītrot pilnvarojumu kā neaktuālu, jo ēku lietošanas veida maiņa un būvniecības kārtība jau ir reglamentēta normatīvajos aktos. |
|  | **Par pašvaldības teritorijas plānošanu** | Teritorijas attīstības plānošanas likuma 25.panta pirmā daļa *(vietējās pašvaldības teritorijas plānojumu un lokālplānojumu apstiprina ar pašvaldības saistošajiem noteikumiem)*.  Zemes pārvaldības likuma 5.panta otrā daļa *(teritorijas izmantošanas nosacījumus tehniskās publiskās infrastruktūras attīstībai nepieciešamajām teritorijām, – tehniskās publiskās infrastruktūras objektiem, izņemot nacionālo interešu objektiem, – ietverot ierobežojumus nekustamā īpašuma izmantošanai, nosaka vietējās pašvaldības saistošajos noteikumos, kas apstiprina teritorijas plānojumu un lokālplānojumu)*,  8.1panta ceturtā daļa *(pašvaldība saistošajos noteikumos paredzētajā kārtībā piedalās pašvaldības nozīmes ceļa vai ielas būvniecībā un uzturēšanā; pašvaldības saistošajos noteikumos paredz kārtību, kādā pašvaldība sedz izmaksas par pašvaldības nozīmes ceļa vai ielas būvniecību un uzturēšanu)*. | **VARAM** | Pilnvarojums pašvaldībām izdot saistošos noteikumus saglabājams. |
|  | **Par siltumapgādes attīstību** | Enerģētikas likuma 51.panta otrā daļa *(pašvaldības savas administratīvās teritorijas plānojuma ietvaros, ņemot vērā vides un kultūras pieminekļu aizsardzības noteikumus, kā arī vietējo energoresursu izmantošanas un koģenerācijas iespējas un izvērtējot siltumapgādes drošumu un ilgtermiņa robežizmaksas, var noteikt siltumapgādes attīstību un izdodot saistošos noteikumus)*. | **Ekonomikas ministrija** | Pilnvarojums pašvaldībām izdot saistošos noteikumus saglabājams. |
|  | **Par tūrismu** | Tūrisma likuma 15.1panta otrā daļa *(vietējai pašvaldībai ir tiesības savas administratīvās teritorijas publiskajā ārtelpā noteikt tos tūrisma objektus, kā arī tās tūrisma maršrutos iekļautās apskates vietas (vēsturiskie centri, kultūrvēsturiskie objekti, kultūras pieminekļi, ievērojamu personu darbības vietas u.tml.), par kurām vispusīgu informāciju var sniegt tāds tūristu gids, kurš ir apliecinājis savu profesionālo kvalifikāciju*),  15.1panta trešā daļa *(vietējai pašvaldībai ir tiesības noteikt prasības tūristu gidu profesionālajai kvalifikācijai, kārtību, kādā sertificē tūristu gidus, sniedz tūristu gidu pakalpojumus un īsteno viņu profesionālās darbības uzraudzību un kontroli, institūciju, kas sertificē tūristu gidus, kā arī tos publiskajā ārtelpā esošos tūrisma objektus un apskates vietas, par kurām informāciju drīkst sniegt tūristu gidi, kuri ir apliecinājuši savu profesionālo kvalifikāciju)*. | **Ekonomikas ministrija** | Izvērtējama iespēja ieviest vienotu regulējumu. |
|  | **Par brīvu pakalpojumu sniegšanu** | Brīvas pakalpojumu sniegšanas likuma 14.panta 2.1daļa *(kārtību, kādā izsniedzama atļauja konkrēta pakalpojuma sniegšanai publiskās vietās, var noteikt arī vietējā pašvaldība; pašvaldības domei ir tiesības izdot saistošos noteikumus, kas reglamentē konkrēta pakalpojuma sniegšanas kārtību publiskās vietās)*,  15.panta sestā daļa *(kārtību, kādā tiek organizēta īslaicīga pakalpojuma sniegšana publiskās vietās, var noteikt arī vietējā pašvaldība; pašvaldības domei ir tiesības izdot saistošos noteikumus, kas reglamentē konkrēta īslaicīga pakalpojuma sniegšanas kārtību publiskās vietās)*. | **Ekonomikas ministrija** | Izvērtējama iespēja paredzēt vienotu regulējumu attiecībā uz jautājumiem, kas skar atļaujas piešķiršanas un anulēšanas nosacījumus un pušu tiesības un pienākumus (pēc analoģijas ar saistošajiem noteikumiem par tirdzniecību), pašvaldībai pilnvarojums atstājams attiecībā uz procesuālo kārtību un specifiskiem jautājumiem. |
|  | **Par pašvaldības budžetu** | Likuma “Par pašvaldību budžetiem” 16.panta pirmā daļa *(gadskārtējais pašvaldības budžets ir dokuments, kuru noformē un apstiprina kā pašvaldības saistošos noteikumus)*. | **Finanšu ministrija** | Pilnvarojums pašvaldībām izdot saistošos noteikumus saglabājams. |
|  | **Par pornogrāfijas ierobežošanu** | Pornogrāfijas ierobežošanas likuma 6.panta pirmā daļa *(pornogrāfiska rakstura materiāla tirdzniecība, demonstrēšana publiskā vietā vai nodošana lietošanā par maksu atļauta vietās, kuras saskaņotas ar vietējo pašvaldību; vietējās pašvaldības dome nosaka attiecīgo vietu saskaņošanas kārtību un saskaņošanai iesniedzamos dokumentus)*. | **Iekšlietu ministrija** | Izvērtējama iespēja ieviest vienotu regulējumu. |
|  | **Par sapulcēm, gājieniem un piketiem** | Likuma “Par sapulcēm, gājieniem un piketiem” 9.panta ceturtā daļa *(pašvaldība var izdot saistošus noteikumus par sapulču, gājienu un piketu rīkošanas kārtību un norisi atsevišķās vietās)*. | **Iekšlietu ministrija** | Pilnvarojums pašvaldībām izdot saistošos noteikumus saglabājams. |
|  | **Par sabiedrisko transportu** | Likuma “Par pašvaldībām” 43.panta pirmās daļas 8.punkts *(dome ir tiesīga izdot saistošus noteikumus, paredzot administratīvo atbildību par to pārkāpšanu, ja tas nav paredzēts likumos, par sabiedriskā transporta lietošanu)*.  Sabiedriskā transporta pakalpojumu likuma 14.panta trešā daļa *(pašvaldībām ir tiesības noteikt braukšanas maksas atvieglojumus savā administratīvajā teritorijā, ja ar šo braukšanas maksas atvieglojumu noteikšanu pārvadātājam radītos zaudējumus pilnībā kompensē no pašvaldības budžeta)*.  Ministru kabineta 2012.gada 28.augusta noteikumu Nr.599 “Sabiedriskā transporta pakalpojumu sniegšanas un izmantošanas kārtība” 35.punkts *(braukšanai pilsētas nozīmes maršruta sabiedriskajā transportlīdzeklī attiecīgās pilsētas pašvaldība var noteikt citus biļetes derīguma un tās izmantošanas nosacījumus)*,  68.punkts *(pašvaldība pilsētas nozīmes maršrutu sabiedriskajos transportlīdzekļos var noteikt citu bagāžas pārvadāšanas kārtību)*.  Ministru kabineta 2017.gada 27.jūnija noteikumu Nr.371 “Braukšanas maksas atvieglojumu noteikumi” 13.punkts *(šo noteikumu 9. un 10.punktā minēto kategoriju pasažieri biļeti iegādājas par pilnu maksu, un braukšanas izdevumus viņiem pašvaldības noteiktajā kārtībā sedz no attiecīgās pašvaldības budžeta)*,  14.punkts *(šo noteikumu 11.punktā minēto kategoriju pasažieri biļeti iegādājas par pilnu maksu, un braukšanas izdevumus viņiem pašvaldības noteiktajā kārtībā sedz no attiecīgās pašvaldības budžeta vai saskaņā ar normatīvajiem aktiem par pašvaldību savstarpējo norēķinu kārtību)*. | **VARAM**  **Satiksmes ministrija** | Pilnvarojums pašvaldībām izdot saistošos noteikumus saglabājams. |
|  | **Par ostas noteikumiem** | Likuma par ostām 6.panta pirmā daļa *(ostas noteikumu projektu izstrādā ostas pārvalde, un pēc saskaņošanas ar Satiksmes ministriju attiecīgā pašvaldības dome izdod tos saistošo noteikumu veidā)*. | **Satiksmes ministrija** | Pilnvarojums pašvaldībām izdot saistošos noteikumus saglabājams. |
|  | **Par lidlaukā sniegto pakalpojumu maksu** | Likuma “Par aviāciju” 28.panta piektā daļa *(maksu par pašvaldības īpašumā esošā valsts nozīmes civilās aviācijas lidlaukā, kā arī civilās aviācijas lidlaukā sniegtajiem pakalpojumiem un šīs maksas sadales kārtību nosaka attiecīgā pašvaldība)*. | **Satiksmes ministrija** | Pilnvarojums pašvaldībām izdot saistošos noteikumus saglabājams. |
|  | **Par ūdenssaimniecības pakalpojumiem** | Ūdenssaimniecības pakalpojumu likuma 6.panta ceturtā daļa *(vietējās pašvaldības dome izdod saistošos noteikumus, kuros paredz:*   * *kārtību, kādā ūdensapgādes tīkli vai kanalizācijas tīkli un būves tiek pievienotas centralizētajai ūdensapgādes sistēmai vai centralizētajai kanalizācijas sistēmai;* * *centralizētās ūdensapgādes sistēmas un centralizētās kanalizācijas sistēmas ekspluatācijas, lietošanas un aizsardzības prasības;* * *sabiedriskā ūdenssaimniecības pakalpojuma līgumā ietveramos noteikumus, kā arī tā slēgšanas, grozīšanas un izbeigšanas noteikumus;* * *brīvkrānu izmantošanas kārtību;* * *decentralizēto kanalizācijas pakalpojumu sniegšanas un uzskaites kārtību)*,   6.panta piektā daļa *(vietējās pašvaldības dome saistošajos noteikumos var paredzēt administratīvo atbildību par šā panta ceturtās daļas 1., 2., 4. un 5.punktā minēto saistošo noteikumu pārkāpšanu)*,  6.panta sestā daļa *(vietējās pašvaldības dome var izdot saistošos noteikumus par līdzfinansējumu nekustamā īpašuma pieslēgšanai centralizētajai ūdensapgādes sistēmai vai centralizētajai kanalizācijas sistēmai, nosakot līdzfinansējuma apmēru un tā saņemšanas nosacījumus)*,  6.panta septītā daļa *(vietējās pašvaldības dome ir tiesīga izdot saistošos noteikumus par lietus ūdeņu apsaimniekošanu pašvaldības administratīvajā teritorijā)*.  Ministru kabineta 2017.gada 27.jūnija noteikumu Nr.384 “Noteikumi par decentralizēto kanalizācijas sistēmu apsaimniekošanu un reģistrēšanu” 6.punkts *(pašvaldība saistošajos noteikumos nosaka:*   * *ciemus, uz kuru teritorijās esošām decentralizētajām kanalizācijas sistēmām neattiecas šajos noteikumos noteiktās prasības;* * *minimālo biežumu notekūdeņu un nosēdumu izvešanai no šo noteikumu 3.2. un 3.3.apakšpunktā minētajām decentralizētajām kanalizācijas sistēmām, ņemot vērā būvju veidu, ūdens patēriņu konkrētajā īpašumā un decentralizētās kanalizācijas sistēmas iekārtu tilpumu;* * *šo noteikumu 3.1., 3.2. un 3.3.apakšpunktā minēto decentralizēto kanalizācijas sistēmu kontroles un uzraudzības kārtību;* * *prasību minimumu asenizatoram)*. | **VARAM** | Pilnvarojums pašvaldībām izdot saistošos noteikumus saglabājams. |
|  | **Par atkritumu apsaimniekošanu** | Atkritumu apsaimniekošanas likuma 8.panta pirmās daļas 3.punkts *(pašvaldība izdod saistošos noteikumus par sadzīves atkritumu apsaimniekošanu savā administratīvajā teritorijā, nosakot šīs teritorijas dalījumu sadzīves atkritumu apsaimniekošanas zonās, prasības atkritumu savākšanai, arī minimālajam sadzīves atkritumu savākšanas biežumam, pārvadāšanai, pārkraušanai, šķirošanai un uzglabāšanai, kārtību, kādā veicami maksājumi par šo atkritumu apsaimniekošanu, kā arī nosaka pašvaldības pilnvarotas institūcijas un amatpersonas, kuras kontrolē saistošo noteikumu ievērošanu un ir tiesīgas sastādīt administratīvā pārkāpuma protokolu)*. | **VARAM** | Pilnvarojums pašvaldībām izdot saistošos noteikumus saglabājams. |
|  | **Par piesārņojošas darbības uzsākšanas ierobežojumiem** | Likuma “Par piesārņojumu” 14.panta otrā daļa *(ja noteiktā teritorijā ir pārsniegti vai var tikt pārsniegti vides kvalitātes normatīvu robežlielumi noteiktam piesārņojuma veidam, pašvaldība saskaņā ar normatīvajos aktos noteiktajā kārtībā izstrādātu un apstiprinātu rīcības programmu vai īstermiņa rīcības programmu var izdot saistošos noteikumus, kas attiecīgajā teritorijā ierobežo vai aizliedz tādu piesārņojošu darbību uzsākšanu, kuru izraisītā emisija var palielināt kopējo attiecīgā piesārņojuma daudzumu šajā teritorijā, izņemot šā likuma 16.pantā minētos gadījumus)*. | **VARAM** | Pilnvarojums pašvaldībām izdot saistošos noteikumus saglabājams. |
|  | **Par meliorācijas sistēmas ekspluatāciju** | Meliorācijas likuma 22.2panta otrā daļa *(pašvaldība saistošajos noteikumos var paredzēt papildu prasības attiecībā uz pašvaldības nozīmes koplietošanas meliorācijas sistēmas ekspluatāciju un uzturēšanu un atbildību par minēto prasību pārkāpšanu)*. | **Zemkopības ministrija** | Izvērtējama pilnvarojuma aktualitāte un izmantošanas prakse. |
|  | **Par dzīvojamai mājai funkcionāli nepieciešamo zemes gabalu pārskatīšanu** | Likuma “Par valsts un pašvaldību dzīvojamo māju privatizāciju” 85.panta trešā daļa *(pašvaldība ar saistošajiem noteikumiem nosaka kārtību:*   * *kādā tiek ierosināta dzīvojamai mājai funkcionāli nepieciešamā zemes gabala pārskatīšana;* * *kādā tā informē zemes īpašniekus un privatizēto objektu īpašniekus (dzīvokļu īpašniekus), noskaidro viņu viedokļus un pieņem šā panta ceturtajā daļā minēto lēmumu attiecībā uz funkcionāli nepieciešamo zemes gabalu pārskatīšanas uzsākšanu;* * *kādā tā izvērtē iesaistīto personu viedokļus, pārskata dzīvojamai mājai funkcionāli nepieciešamā zemes gabala platību un robežas, ņemot vērā arī situāciju attiecīgajā kvartālā, un pieņem šā panta sestajā daļā minēto lēmumu attiecībā uz dzīvojamai mājai funkcionāli nepieciešamā zemes gabala pārskatīšanu)*. | **Ekonomikas ministrija** | Pilnvarojums pašvaldībām izdot saistošos noteikumus saglabājams. |
|  | **Par saistošo noteikumu publicēšanas vietu** | Likuma “Par pašvaldībām” 45.panta piektā daļa *(novada dome pieņem saistošos noteikumus, kuros nosaka saistošo noteikumu publicēšanas vietu)*. | **VARAM** | Izvērtējama iespēja ieviest vienotu regulējumu saistošo noteikumu publicēšanā. |
|  | **Par ģenētiski modificētu organismu apriti** | Ģenētiski modificēto organismu aprites likuma 22.panta otrā daļa *(pašvaldība, ievērojot sociālekonomiskos, klimatiskos vai vides apstākļus vai izvērtējot lauksaimnieciskās darbības metodes, pēc savas iniciatīvas vai uz personas priekšlikuma pamata ar pašvaldības saistošajiem noteikumiem var noteikt aizliegumu ģenētiski modificēto kultūraugu audzēšanai attiecīgajā administratīvajā teritorijā vai tās daļā)*. | **Zemkopības ministrija** | Izvērtējama pilnvarojuma izmantošanas prakse un iespēja ieviest vienotu regulējumu. |
|  | **Par citiem pašvaldības autonomās kompetences jautājumiem** | Likuma “Par pašvaldībām” 43.panta trešā daļa *(dome var pieņemt saistošos noteikumus arī, lai nodrošinātu pašvaldības autonomo funkciju un brīvprātīgo iniciatīvu izpildi)*.  Uz minētās tiesību normas pamata tiek izdoti saistošie noteikumi par ēku numerāciju, par brīvprātīgiem pabalstiem, par ēdināšanas maksas atvieglojumiem izglītības iestādēs, par stipendijām, par galvojumu studiju un studējošā kredīta saņemšanai un citiem jautājumiem, kas ir pašvaldības kompetencē un nav regulēti augstāka spēka ārējos normatīvajos aktos. | **VARAM** | Pilnvarojums pašvaldībām izdot saistošos noteikumus saglabājams. |